ՀԻՄՆԱՎՈՐՈՒՄ

«Աղետի գոտու բնակավայրերի պետական և համայնքային սեփականություն

հանդիսացող հողամասերը երկրաշարժից հետո տեղադրված կամ կառուցված

ոչ հիմնա­կան շինություններից ազատելու կարգը հաստատելու մասին» ՀՀ կառավարության որոշման նախագիծ

1. **Կարգավորման ենթակա ոլորտի կամ խնդրի սահմանումը**

Միջոցառման իրականացման անհրաժեշտությունը բխում է ՀՀ Ազգային ժողովի կողմից 2021 թվականի օգոստոսի 26-ի NԱԺՈ-002-Ն որոշմամբ հավանության արժանացած ՀՀ կառավարության ծրագրի «2.7 Քաղաքաշինություն» բաժնի 2-րդ պարբերության 9-րդ կետի, ՀՀ կառավարության 2021 թվականի նոյեմբերի 18-ի N1902-Լ որոշմամբ հաստատված՝ ՀՀ կառավարության 2021-2026 թվականների գործունեության միջոցառումների ծրագրի 17.1 կետի, ՀՀ կառավարության 2021 թվականի ապրիլի 8-ի N531-Լ որոշմամբ հաստատված՝ Քաղաքաշինության բնագավառի զարգացման ռազմավարական ծրագրի 98-րդ կետի 2-րդ ենթակետի և ծրագրի իրագործումն ապահովող միջոցառումների ցանկի 18.4.2 կետի, ՀՀ վարչապետի 2018 թվականի դեկտեմբերի 20-ի N1658-Ա որոշման դրույթներից:

Միջոցառման իրականացման նպատակը՝ աղետի գոտու բնակավայրերում երկրաշարժից հետո տեղադրված/կառուցված ոչ հիմնական շինությունների ազատման և հեռացման, դրանցում բնակվող ընտանիքների վերաբնակեցման հետ կապված հարցերի կանոնակարգումն է՝ առաջնահերթ կարգով դիտարկելով աղետի գոտու քաղաքային բնակավայրերի պետական և համայնքային սեփականություն հանդիսացող հողամասերի ազատում՝ տեղադրված/կառուցված ոչ հիմնական շինությունները:

**2 . Առկա իրավիճակը**

ՀՀ վարչապետի 2018 թվականի դեկտեմբերի 18-ի N1658-Ա որոշմամբ ստեղծվել է աշխատանքային խումբ (նշված աշխատանքային խմբում ներառված են պետական կառավարման համակարգի, տարածքային կառավարման և տեղական ինքնակառավարման մարմինների, հասարակական կազմակերպությունների ներկայացուցիչներ), որի գործունեության շրջանակներում (այսուհետ՝ N1658-Ա որոշում) համաձայն՝ մինչև 2019 թվականի հունիսի 30-ը.

- փաստագրվել են 1988 թվականի դեկտեմբերի 7-ի Սպիտակի երկրաշարժից հետո աղետի գոտու բնակավայրերում տեղադրված (կառուցված) ոչ հիմնա­կան շինությունները,

- հավաքագրվել են տեղեկություններ այդ շինությունների՝ ըստ մարզերի և համայնքների բաշխվածության, պատկա­նելության, վիճակի, դրանցում բնակվող ընտանիքների թվի, այդ պայմաններում հայտնվելու վերաբերյալ,

- ՀՀ վարչապետի աշխատակազմ է ներկայացվել առաջարկությունների փաթեթ՝ 1988 թվականի դեկտեմբերի 7-ի Սպիտակի երկրաշարժից հետո աղետի գոտու բնակավայրերում տեղադրված (կառուցված) ոչ հիմնա­կան շինություններում բնակվող ընտանիքների վերաբնակեցման՝ բնակարանային պայման­ների բարելավման, տարածքները ոչ հիմնական շինություններից ազատելու և քաղաքաշինական փաստաթղթերի պահանջներին համապատասխանող շինություններն օրինականացնելու վերաբերյալ:

Ընդհանուր առմամբ, 2019 թվականին փաստագրվել է Սպիտակի երկրաշարժից հետո աղետի գոտու բնակավայրերում տեղադրված/կառուցված շուրջ 7200 ոչ հիմնական շինություն: Մասնավորապես,

Ոչ հիմնական շինությունները հավասարապես բախշված են ՀՀ Շիրակի և Լոռու մարզերում (համապատասխանաբար՝ 3530 և 3531), իսկ մնացած փոքր մասը՝ ՀՀ Արագածոտնի մարզում (158): Բնակավայրերից ամենամեծ կշիռը բաժին է ընկնում Գյումրի քաղաքին (շուրջ 2800), ապա Սպիտակ (շուրջ 1300) և Վանաձոր (շուրջ 650) քաղաքներին:

**ՀՀ Շիրակի մարզ՝**

**ՀՀ Լոռու մարզ՝**

**ՀՀ Արագածոտնի մարզ՝**

Ոչ հիմնական շինությունների հիմնական մասը՝ 78%-ը, բաշխված են քաղաքային, իսկ 32%-ը՝ ՝ գյուղական բնակավայրերում: Բաշխվածությունն՝ ըստ քաղաքային և գյուղական բնակավայրերի, ունի հետևյալ տեսքը:

Ընդ որում, քաղաքային բնակավայրերից Վանաձոր քաղաքում ոչ հիմնական շինությունների տեղադրությունը հիմնականում ձևավորված է առանձին տնակային ավանների ձևով, իսկ Գյումրի և Սպիտակ քաղաքում կան ինչպես առանձին տնակային ավաններ, այնպես էլ ցրված են քաղաքի տարբեր թաղամասերում:

Քաղաքային բնակավայրերում ոչ հիմնական շինությունների գերակշիռ մեծամասնությունը տեղադրված է պետական կամ համայնքային, իսկ գյուղական բնակավայրրում՝ հիմնականում քաղաքացիներին սեփականության իրավունքով պատկանող հողերի վրա: Պետական կամ համայնքային սեփականություն հանդիսացող հողի վրա տեղադրված ոչ հիմնական շինությունների թիվը 4457 (62%) է, քաղաքացիների սեփական հողերի վրա տեղադրվածը՝ 2762 (38%):

Ոչ հիմնական շինությունները`

* տեղադրված են պետական, համայնքային կամ սեփական հողի վրա տեղադրված,
* ըստ նյութի տեսակի՝ թիթեղյա, փայտե, կիսաքարաշեն կամ քարաշեն են,
* օգտագործվում են բնակության (հիմնական մասը), առևտրի, սպասարկման, կենցաղային նպատակներով, որպես ավտոտնակ, որպես խորդանոց՝ գյուղական բնակավայրերում, որպես հիմնական շինությունների կցակառույց, կան նաև բնակության համար օգտագործված բայց ներկայումս չբնակեցված/չօգտագործվող:

Ոչ հիմնական շինություններում բնակվող ընտանիքների՝ տնակներում բնակվողի կարգավիճակում հայտնվելու հիմնական պատճառներն են՝

- պետական ծրագրի շրջանակում բնակարան ստացած, սակայն տնակը քանդված չլինելու պատճառով բնակարանը դեռևս չսեփականաշնորհած,

- պետական աջակցության բնակապահովման ծրագրի շահառու ճանաչված, սակայն բնակարանային պայմանները դեռևս չբարելաված,

- պետական աջակցության ծրագրերի շրջանակներում բնակարանային պայմանների բարելավման հնարավորություն ստացած, սակայն այդ հնարավորությունը չիրացրած,

- պետական ծրագրի շրջանակում բնակարան ստացած, որպես բազմանդամ ընտանիքի մի մաս նախկինում զբաղեցրած տնակներից մեկը չքանդած,

- երկրաշարժի հետևանքով անօթևան մնացած, սակայն տարբեր պատճառներով բնակապահովման ծրագրերում չընդգրկված (սահմանված կարգով համապատասխան համայնքների ղեկավարների կողմից հաստատված ցուցակում հաշվառվելու համար սահմանված ժամկետում դիմում չներկայացրած, կամ հերթացուցակում հաշվառված, սակայն պետական աջակցությամբ իրականացվող բնակապահովման ծրագրին մասնակցելու համար սահմանված ժամկետում փաստաթղթային փաթեթ չներկայացրած կամ ներկայացված փաստաթղթային փաթեթն ամբողջական փաստաթղթերով չհամալրված),

- այլ հասցեում բնակարանի (բնակելի տան) նկատմամբ սեփականության իրավունք ունեցող ընտանիքների բնակարանային խնդիրը դիտարկվում է սույն կարգի 10-րդ կետի 2-րդ ենթակետի համաձայն: Առանձին քննարկման առարկա դարձնել այն դեպքերը, երբ նրանց սեփականության իրավունքով պատկանող բնակարանը (բնակելի տունը) 3-րդ կամ 4-րդ աստիճանի վնասվածության են, կամ սեփականության իրավունքով պատկանող բնակելի գույքը հենց ոչ հիմնական շինությունն է, որ գրանցվել է որպես բնակելի տուն,

- բնակարան (բնակելի տուն) օտարած (այդ թվում՝ պետության կամ համայնքի կողմից ստացած) կամ ներքին միգրացիայի արդյունքում հարակից համայնքներից փոխադրված և այլն (օրինակ՝ ներընտանեկան խնդիրների պատճառով տրոհված):

Փաստագրված ոչ հիմնական շինությունների մասով կազմվել են աղյուսակային և քարտեզագրական նյութեր (կցվում են), իրականացվել են ոչ հիմնական շինությունների և դրանցում բնակվող ընտանիքների կարգավիճակի գնահատման աշխատանքներ, մշակվել է խնդրի կանոնակարգման նախնական առաջարկությունների փաթեթ:

Այնուհետև, ՀՀ վարչապետի 2019 թվականի հուլիսի 25-ի N1000-Ա որոշմամբ (այսուհետ՝ N1000-Ա որոշում)՝ N1658-Ա որոշման համաձայն հավաքագրված տվյալների ամփոփման մեթոդաբանությունը (այսուհետ՝ մեթոդաբանություն) մշակելու, տվյալներն ամփոփելու և դրանք ՀՀ վարչապետի աշխատակազմ ներկայացնելու նպատակով, ստեղծվել է աշխատանքային խումբ և հանձնարարվել է այդ աշխատանքային խմբի ղեկավարին՝ աշխատանքների կատարման ընթացքի վերջնական արդյունքները մինչև 2019 թվականի նոյեմբերի 30-ը ներկայացնել ՀՀ վարչապետի աշխատակազմ:

N1000-Ա որոշման ընդունումից հետո ՀՀ քաղաքաշինության կոմիտեն ՀՀ կադաստրի կոմիտեին է տրամադրել N1658-Ա որոշման շրջանակներում հավաքագրված աղյուսակային և քարտեզագրական նյութերը:

N1000-Ա որոշմամբ ստեղծված աշխատանքային խմբի կողմից մշակվել է ոչ հիմնական շինությունների վերաբերյալ հավաքագրված տվյալների ամփոփման մեթոդաբանության մշակման չափորոշիչների, իսկ այնուհետև՝ մեթոդաբանության նախագիծ:

ՀՀ վարչապետի 2020 թվականի սեպտեմբերի 24-ի N1083-Ա որոշմամբ (այսուհետ՝ N1083-Ա որոշում).

* N1000-Ա որոշմամբ ստեղծված աշխատանքային խմբի ղեկավարին հանձնարարվել է գույքագրել խմբի կողմից կատարված աշխատանքների ընթացքը և դրա վերաբերյալ տեղեկատվությունը, ինչպես նաև խմբի գործունեության շրջանակներում կազմված նյութերը 15-օրյա ժամկետում տրամադրել N1658-Ա որոշմամբ ստեղծված աշխատանքային խմբին,

- N1658-Ա որոշմամբ ստեղծված աշխատանքային խմբի ղեկավարին հանձնարարվել է վարչապետի աշխատակազմ ներկայացնել N1000-Ա որոշմամբ ստեղծված աշխատանքային խմբի գործունեության շրջանակում մշակված՝ աղետի գոտու բնակավայրերում տեղադրված ոչ հիմնական շինությունների վերաբերյալ հավաքագրված տվյալների ամփոփման մեթոդաբանության (այսուհետ՝ Մեթոդաբանություն) լրամշակված տարբերակը և N1658-Ա որոշման 1-ին կետի համաձայն մշակված առաջարկությունների իրագործմանն ուղղված միջոցառումների ժամանակացույցը:

- ուժը կորցրած է ճանաչվել N1000-Ա որոշումը:

N1083-Ա որոշման համաձայն կազմված՝ ՀՀ վարչապետի 2018 թվականի դեկտեմբերի 20-ի N1658-Ա որոշման շրջանակում մշակված առաջարկությունների իրագործմանն ուղղված միջոցառումների ժամանակացույցի նախագիծը ներկայացվել է Վարչապետի աշխատակազմ և ստացվել է ՀՀ վարչապետի 2021 թվականի հունիսի 24-ի N02/12.4/20770-2021 հանձնարարականը՝ միջոցառումներն իրականացնելու վերաբերյալ:

Միջոցառումների ժամանակացույցով (որն ընդգրկում էր մինչև 2022 թվականի մայիս ամիսը), որպես քայլեր նախատեսված են ոչ հիմնական շինությունների և դրանցում բնակվող ընտանիքների կարգավիճակի գնահատում՝ գնահատման չափորոշիչների հիման վրա, ընտանիքների տարանջատում ըստ կարգավիճակի և յուրաքանչյուր խմբի մասով մոտեցումների ու առաջնահերթությունների մշակում, նախնական ֆինանսական հաշվարկներ և դրանց հիման վրա ծրագրերի իրականացման համար համապատասխան իրավական ակտի մշակում:

|  |  |  |
| --- | --- | --- |
| հ/հ | **Ոչ հիմնական շինությունների գնահատման չափորոշիչներ** | Կշիռ  (միավոր) |
| **1** | **Տեխնիկական բաղադրիչներ, առավելագույնը՝** | **15** |
| *1.1* | *Ոչ հիմնական շինության օգտագործումն ըստ նշանակության* | 5 |
|  | Բնակության համար օգտագործվող՝ բնակեցված | 5 |
|  | Բնակության համար օգտագործվող՝ չբնակեցված | 3 |
|  | Այլ նպատակով օգտագործվող | 1 |
| *1.2* | *Ոչ հիմնական շինության տիպը՝ հիմնական նյութը* | **5** |
|  | Թիթեղյա | 5 |
|  | Փայտյա | 5 |
|  | Կիսաքարաշեն | 3 |
|  | Քարաշեն | 1 |
| *1.3* | *Ոչ հիմնական շինության ֆիզիկական վիճակը* | **5** |
|  | Ենթակա է քանդման (ոչ պիտանի նյութերը ենթակա են ոչնչացման, իսկ պիտանի նյութերը՝ երկրորդային օգտագործման) | 5 |
|  | Ենթակա է օրինականացման | 3 |
| **2** | **Իրավական բաղադրիչներ, առավելագույնը՝** | 25 |
| *2.1* | *Հողամասի պատկանելությունը* | *5* |
|  | Համայնքային սեփականություն | 5 |
|  | Պետական սեփականություն | 5 |
|  | Ոչ հիմնական շինությունը տնօրինող անձի սեփականություն | 3 |
|  | Այլ անձի սեփականություն | 3 |
| *2.2* | *Քաղաքաշինական և տարածական պլանավորման ընդունված փաստաթղթերին համապատասխանություն* | *5* |
|  | Չի համապատասխանում | 5 |
|  | Համապատասխանում է մասամբ | 3 |
|  | Համապատասխանում է ամբողջությամբ | 1 |
| *2.3* | *Հողային Օրենսգրքի 60 հոդվածով նախատեսված դրույթներով առկա սահմանափակումներ* | *5* |
|  | Առկա են սահմանափակումներ | 5 |
|  | Առկա են մասնակի սահմանափակումներ (60-րդ հոդվածի 12-րդ ենթակետ և այլն) | 3 |
|  | Չկան սահմանափակումներ | 1 |
| *2.4* | Տվյալ մարզի և համայնքի զարգացման ռազմավարությանը համապատասխանություն | 5 |
|  | Չի համապատասխանում | 5 |
|  | Համապատասխանում է մասամբ | 3 |
|  | Համապատասխանում է ամբողջությամբ | 1 |
| *2.5* | *Ներդրումային հետաքրքրության առկայություն* | *5* |
|  | Առկա է հաստատված ներդրումային ծրագիր | 5 |
|  | Առկա է ներդրումային հետաքրքրություն՝ արդեն իսկ գոյություն ունեցող առաջարկի տեսքով | 3 |
|  | Ներդրումային հաստատված ծրագիր կամ դեռևս չհաստատված առաջարկ չկա հետաքրքրություն չկա | 1 |

Ժամանակացույցով նախատեսված աշխատանքներից հետո՝

- ՀՀ կադաստրի կոմիտեի և համապատասխան համայնքների կողմից համատեղ իրականացվել է N1658-Ա որոշման շրջանակներում համայնքների կողմից կազմված ոչ հիմնական շինությունների քարտեզագրական նյութերի համադրում՝ ՀՀ կադաստրի կոմիտեի կողմից 2021 թվականին իրականացված օդալուսանկարահանման տվյալների հետ:

- ՀՀ աշխատանքի և սոցիալական հարցերի նախարարության և ՀՀ քաղաքաշինության կոմիտեի կողմից իրականացվել է նախարարության տրամադրության տակ առկա՝ սոցիալապես անապահով և հատուկ խմբերին դասված և ոչ հիմնական շինություններում բնակվող ընտանիքների ցուցակների (շուրջ 3000 ընտանիք՝ ավելի քան 9000 անձ) համադրում N1658-Ա Որոշման շրջանակներում փաստագրված ոչ հիմնական շինությունների վերաբերյալ տվյալների հետ:

- ՀՀ Ազգային ժողովի տարածքային կառավարման, տեղական ինքնակառավարման, գյուղատնտեսության և շրջակա միջավայրի պահպանության մշտական հանձնաժողովի նախագահ Վահե Ղալումյանի մոտ 2022 թվականի մայիսի 2-ին և 2022 թվականի հուլիսի 25-ին տեղի են ունեցել հանդիպումներ, որոնց ժամանակ ներկայացվել են աղետի գոտու բնակավայրերում տեղադրված (կառուցված) ոչ հիմնա­կան շինությունների հիմնախնդրի կանոնակարգման ուղղությամբ իրականացված աշխատանքները, առաջիկա անելիքները, ձևավորված նախնական մոտեցումներն ու առաջնահերթությունները:

Դրան զուգահեռ, ՀՀ արդարադատության նախարարության կողմից մշակվել է՝

* «ՀՀ քաղաքացիական օրենսգրքում փոփոխություններ կատարելու մասին» օրենքի նախագիծը, որը Ազգային ժողովի կողմից ընդունվել է 2020 թվականի հուլիսի 16-ին (հղումը՝ <https://www.arlis.am/DocumentView.aspx?docid=144984>):

Կատարված փոփոխությունների համաձյան՝

* օրինական տիրապետողի թույլտվությամբ հողամաս, շենք կամ շինություն կամ այլ անշարժ գույքի տարածք մուտք գործած կամ դրա վրա շարժական գույք տեղադրած անձի կողմից հողամասից, շենքից կամ շինությունից կամ այլ անշարժ գույքի տարածքից դուրս գալու կամ տեղադրած շարժական գույքը հեռացնելու վերաբերյալ դրանց օրինական տիրապետողի պահանջը չկատարելը.
* օրենքով սահմանված հիմքերով հողամաս, շենք կամ շինություն կամ այլ անշարժ գույքի տարածք մուտք գործած կամ դրա վրա շարժական գույք տեղադրած անձի կողմից այդ հիմքերի դադարումից կամ օրենքով նախատեսված համապատասխան գործողություններ կատարելուց հետո հողամասից, շենքից կամ շինությունից կամ այլ անշարժ գույքի տարածքից դուրս գալու կամ տեղադրած շարժական գույքը հեռացնելու վերաբերյալ դրանց օրինական տիրապետողի պահանջը չկատարելը համարվել է որպես ներխուժում:

Մշակվել և ՀՀ կառավարության 2021 թվականի հունվարի 21-ի N79-Ն որոշմամբ ընդունվել է «ՀՀ կառավարության 2007 թվականի մայիսի 10-ի թիվ N797-Ն որոշման մեջ փոփոխություն կատարելու մասին» ՀՀ կառավարության որոշման նախագիծը (<https://www.arlis.am/DocumentView.aspx?DocID=149375>), որով սահմանվել են ներխուժումը կանխելու կամ վերացնելու նպատակով անշարժ գույքի օրինական տիրապետողի կողմից ոստիկանությանը լիազորելու, պետական կամ համայնքային սեփականություն հանդիսացող հողամասում, շենքում կամ շինությունում կամ այլ անշարժ գույքի տարածքում ապօրինաբար գտնվող ուրիշի շարժական գույքը հեռացնելու, պետական կամ համայնքային սեփականություն հանդիսացող հողամասում ֆիզիկական անձի կամ ֆիզիկական անձի և շարժական գույքի ներխուժումը վերացնելու, պետական կամ համայնքային սեփականություն հանդիսացող հողամասն ազատելու վերաբերյալ պահանջ ներկայացնելու կարգն ու պայմանները:

Այսինքն, 2019-2022 թվականների ընթացքում փաստագրվել են ոչ հիմնական շինությունները, դրանց վերաբերյալ կազմվել են աղյուսակային և գրաֆիկական նյութեր, կատարվել են անհրաժեշտ մանրամասն վերլուծությունները, զուգահեռ ոլորտներում առկա տվյալների հետ համադրության աշխատանքները, ստեղծվել են բոլոր տեղեկատվական և վերլուծական հիմքերը և ներկայումս անհրաժեշտություն է առաջանում մշակել խնդրի կանոնակարգմանն ուղղված պետական քաղաքականության մոտեցումները և առաջնահերթությունները:

Համաձայն մարզպետարանների կողմից ներկայացված տեղեկատվության՝ 2022 թվականի դրությամբ ոչ հիմնական շինությունների թիվը շուրջ 1000-ով նվազել է՝ ի հաշիվ փաստագրմանը հաջորդող ժամանակահատվածում լուծման ընթացքում գտնվող, ապամոնտաժված կամ օրինականացված ոչ հիմնական շինությունների:

1. **Կարգավորման նպատակները, ակնկալվող արդյունքը**

Ոչ հիմնական շինությունների խնդիրը ներառվել է ՀՀ Ազգային Ժողովի կողմից 2021 թվականի օգոստոսի 26-ի NԱԺՈ-002-Ն որոշմամբ հավանության արժանացած Կառավարության ծրագրի «2.7 Քաղաքաշինություն» բաժնի 2-րդ պարբերության 9-րդ կետում, որով ամրագրվել է, որ նախորդող ժամանակահատվածում իրականացված փաստագրման արդյունքների հիման նախատեսվում է շարունակել երկրաշարժից հետո տեղադրված (կառուցված) ավելի քան 7000 ոչ հիմնական շինություններում բնակվող ընտանիքների վերաբնակեցման, այդ շինությունների քանդման և տարածքների քաղաքաշինական միջավայրը վերականգնելու հետ կապված գործընթացը:

Ըստ այդմ, խնդիրը տեղ է գտել նաև ՀՀ կառավարության 2021 թվականի նոյեմբերի 18-ի N1902-Լ որոշմամբ հաստատված՝ ՀՀ կառավարության 2021-2026 թվականների միջոցառումների ծրագրի «Քաղաքաշինության կոմիտե» բաժնում (նպատակ 17), որի համաձայն նախատեսվում է՝

- 2021-2022 թվականներին ստեղծել իրավական հիմքեր (ոչ հիմնական շինությունների և դրանցում բնակվող ընտանիքների կարգավիճակի գնահատում, գնահատման արդյունքների տեղադրում քարտեզագրական նյութերի վրա, ընտանիքների տարանջատում ըստ կարգավիճակի և յուրաքանչյուր խմբի մասով մոտեցումների ու առաջնահերթությունների մշակում, նախնական ֆինանսական հաշվարկներ և դրանց հիման վրա ծրագրերի իրականացման համար համապատասխան իրավական ակտերի մշակում),

- սկսած 2023 թվականից մեկնարկել ծրագրեր՝ ՀՀ կառավարության կողմից սահմանված մոտեցումների և առաջնահերթությունների համաձայն:

Նախագծի կարգավորման նպատակը՝ խնդրի կանոնակարգման համար իրավական հիմքի ստեղծումն է, որով ակնկալվում է ամրագրել խնդրի կանոնակարգման ժամկետները, մոտեցումները, առաջնահերթությունները, խնդրի կանոնակարգման գործընթացի ժամանակ ծանուցումների մեխանիզմը, տնակների քանդման հետևանքով առաջացած աղբի տեղափոխման հետ կապված հարցերը և այլն:

Խնդրի կանոնակարգումը հնարավորություն կտա աղետի գոտու բնակավայրերն ազատել քաղաքաշինական տեսանկյունից ոչ անվտանգ և քաղաքաշինական նորմատիվ պահանջներին չհամապատասխանող օբյեկտներից, անհարիր շինություններից՝ վերականգնելով տվյալ տարածքների քաղաքաշինական միջավայրը:

**4. Իրավական ակտի նախագիծը մշակող պատասխանատու մարմինը, ինչպես նաև, անհրաժեշտության դեպքում, նախաձեռնողի, հեղինակների և մշակմանը մասնակցող անձանց մասին տեղեկություններ**

Նախագիծը մշակվել է ՀՀ քաղաքաշինության կոմիտեի կողմից՝ հիմք ընդունելով ՀՀ վարչապետի 2020 թվականի դեկտեմբերի 20-ի N1658-Ա որոշմամբ ստեղծված աշխատանքային խմբի կողմից մշակված առաջարկները:

**5. Իրավական ակտի՝ նորմատիվ բնույթի հիմնավորվածությունը**

Իրավական ակտի նորմատիվ բնույթը հիմնավորվում է «Նորմատիվ իրավական ակտերի մասին» օրենքի 2-րդ հոդվածի 1-ին մասի 1-ին կետով:

**6. Ներկայացվող հարցի կապակցությամբ լրացուցիչ ֆինանսական միջոցների պահանջի անհրաժեշտությունը, ինչպես նաև Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունների մասին**

Նախագծի ընդունման դեպքում լրացուցիչ ֆինանսական միջոցների պահանջի չափը հնարավոր կլինի ճշտել յուրաքանչյուր տարվա բյուջետային գործընթացի ժամանակ՝ հիմք ընդունելով համայնքի կողմից տրամադրված տվյալները: Համապատասխան խոշորացված հաշվարկների հիման վրա ՀՀ 2023-2025 թվականների պետական միջնաժամկետ ծախսերի ծրագրով 2024 և 2025 թվականների համար հաստատվել է համապատասխանաբար 2.0 և 2.5 մլրդ դրամի չափաքանակ:

**7. Իրավական ակտի նախագծի մշակման համար հիմք դարձած ֆինանսական, տնտեսական հաշվարկները, վիճակագրական տվյալները, սոցիալական հարցման, հետազոտությունների, վերլուծությունների կամ դիտարկման արդյունքները, ինչպես նաև իրավական ակտի նախագծի ընդունումը հիմնավորող այլ տվյալներ**

Նախագծի մշակման համար հիմք են հանդիսացել ՀՀ վարչապետի N1658-Ա որոշմամբ ստեղծված աշխատանքային խմբի կողմից մշակված առաջարկները, N1000-Ա, N1083-Ա որոշումների շրջանակներում հավաքագրված նյութերը, նախորդող ժամանակահատվածում ՀՀ վարչապետի, ՀՀ փոխվարչապետի, ՀՀ վարչապետի աշխատակազմի ղեկավարի մոտ կայացած քննարկման արդյունքները, համապատասխան մարզպետարանների, համայնքների շահագրգիռ մարմինների կողմից տրամադրված տրամադրված տեղեկատվությունները և դրանց համադրման արդյունքները, աշխատանքներին ներգրավված հասարակական կազմակերպությունների կողմից բարձրացված հարցերը, դիտարկումները:

**8. Հասարակությանը նախագծի վերաբերյալ իրազեկումը**

Նախագիծը և դրա ընդունման հիմնավորումը շահագրգիռ մարմիններ ներկայացնելու հետ միաժամանակ հրապարակվել է իրավական ակտերի նախագծերի հրապարակման միասնական [www.e-draft.am](http://www.e-draft.am) կայքում և ՀՀ քաղաքաշինության կոմիտեի պաշտոնական [www.minurban.am](http://www.minurban.am) կայքում:

**9. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագիծը անմիջականորեն բխում է՝

- ՀՀ Ազգային ժողովի կողմից 2021 թվականի օգոստոսի 26-ի NԱԺՈ-002-Ն որոշմամբ հավանության արժանացած Կառավարության ծրագրի «2.7 Քաղաքաշինություն» բաժնի 2-րդ պարբերության 9-րդ կետից, որով ամրագրվել է, որ նախորդող ժամանակահատվածում իրականացված փաստագրման արդյունքների հիման նախատեսվում է շարունակել երկրաշարժից հետո տեղադրված (կառուցված) ավելի քան 7000 ոչ հիմնական շինություններում բնակվող ընտանիքների վերաբնակեցման, այդ շինությունների քանդման և տարածքների քաղաքաշինական միջավայրը վերականգնելու հետ կապված գործընթացը:

- ՀՀ կառավարության 2021 թվականի նոյեմբերի 18-ի N1902-Լ որոշմամբ հաստատված՝ ՀՀ կառավարության 2021-2026 թվականների միջոցառումների ծրագրի «Քաղաքաշինության կոմիտե» բաժնի 17-րդ նպատակից, որի համաձայն նախատեսվում է 2021-2022 թվականներին ստեղծել իրավական հիմքեր (ոչ հիմնական շինությունների և դրանցում բնակվող ընտանիքների կարգավիճակի գնահատում, գնահատման արդյունքների տեղադրում քարտեզագրական նյութերի վրա, ընտանիքների տարանջատում ըստ կարգավիճակի և յուրաքանչյուր խմբի մասով մոտեցումների ու առաջնահերթությունների մշակում, նախնական ֆինանսական հաշվարկներ և դրանց հիման վրա ծրագրերի իրականացման համար համապատասխան իրավական ակտերի մշակում), իսկ սկսած 2023 թվականից մեկնարկել ծրագրեր՝ ՀՀ կառավարության կողմից սահմանված մոտեցումների և առաջնահերթությունների համաձայն:

- ՀՀ կառավարության 2021 թվականի ապրիլի 8-ի N531-Լ որոշմամբ հաստատված՝ Քաղաքաշինության բնագավառի զարգացման ռազմավարական ծրագրի 98-րդ կետի 2-րդ ենթակետից, 98. Աղետի գոտու բնակավայրերում դեռևս առկա հիմնախնդիրների կանոնակարգման նպատակով առաջնահերթ կարգով նախատեսվում է կանոնակարգել երկրաշարժից հետո տեղադրված/կառուցված ոչ հիմնական շինություններից տարածքներն ազատելու, դրանցում բնակվող ընտանիքների վերաբնակեցման, շինությունների քանդման հետ կապված հարցերը, ինչը հնարավորություն կտա աղետի գոտու բնակավայրերն ազատել քաղաքաշինական տեսանկյունից ոչ անվտանգ և քաղաքաշինական նորմատիվ պահանջներին չհամապատասխանող օբյեկտներից, անհարիր շինություններից՝ վերականգնելով տվյալ տարածքների քաղաքաշինական միջավայրը: